Romanii prefera muntii Austriei, atunci cand vine vorba despre vacante, hoteluri de lux si centre spa.
Peste 150.000 de romani isi petrec anual vacanta in Austria si, atunci cand merg in concediu, de multe ori aleg ca mijloc de transport masina personala.
"Cei mai multi romani ajung la noi cu masina personala. Daca te plimbi prin parcarea hotelului, printre cele mai luxoase masini sunt cele cu numar de Romania", spune Barbel Frey, directorul general al hotelului de patru stele Aqua Dome din Langenfeld, din valea austriaca Otztal, potrivit Ziarul Financiar.
In aprilie, o camera dubla, cu mic dejun inclus, la acest hotel se rezerva de la 800 de lei pe noapte, potrivit datelor de pe site-ul international de rezervari booking.com.
De altfel, austriecii investesc destul de multi bani in promovarea statiunilor lor in Romania.
Hans Wallner, proprietarul Austria Incoming, companie de consultanta din Romania care furnizeaza solutii de calatorie pentru mai multe regiuni austriece, a dezvaluit ca bugetul de promovare este de peste 200.000 de euro/anual. In general, promovarea statiunilor austriece se face in Bucuresti, Constanta, Timisoara, Cluj si Iasi.
"Datele aferente lunilor decembrie si ianuarie arata ca mai multi romani au mers in vacanta in Austria fata de sezonul anterior", a spus acesta, citat de Ziarul Financiar.